ДОКЛАД

ЗА ДЕЙНОСТТА НА НЧ „С ТРАКИЯ В СЪРЦЕТО-2021”-ВАРНА”ЗА 2023 Г.

През втората година от учредяването си НЧ“С Тракия в сърцето 2021“ в гр.Варна работи в изпълнение на основните си цели и задачи, а именно за

- утвърждаване на народното читалище като дом на духовността.

- развитие на традиционните читалищни дейности и съхраняване на изградените фолклорни групи съврзани със запазване на тракийската песен и танц.

- участие в културния живот на Община Варна и провеждане на образователна дейност сред младите хора и децата.

Учредено от 128 потомци на тракийските бежанци от Варна основна цел бе да бъдат съхранени изградените и утвърдени фолклорни формации и създаване на школи в които да се обучават деца и младежи в любов към народната песен и народни инструменти.

От началота на 2023 г. към читалището работят шест състава: народен хор „Тракия”, който бе обединен с ПГ „Родолюбие“ и в зависимост от това дали изпълняват фолклорни или стари градски и патриотични песни се използва различно име за състава, Фолклорна формация „Магда Пушкарова”, ФГ „Тракийче“, и гайдарски оркестър” и 6 школи за деца и възрастни: по народно пеене, народни танци, гайда,гъдулка,пиано и изобразително изкуство.

Приоритет през годината в работата на читалището ни бе да се привличат и работи с децата и младите хора в създадените школи, но и да бъдат приобщавани към различни организирано прояви седянки и др. в които да имат възможност да се запознават с тракийските традиции, да се научат да плетат, да бродират и др.

През годината бяха организирани и проведени следните мероприятия

Честване на Бабинден

Поклонение на паметника на Капитан Петко войвода” по повод неговата кончина.

По повод организирахме и проведохме тържествен концерт с участието на самодейните състави към читалището ,както и с участието на Калина и Георги Германови.

Концерт-продукция на детските школи „За мама с обич”по повод Междунаровдия ден на жената.

Провеждане на Великденска изложба –седянка „От сръчните ръце на тракийката”

През месеците юни и юли посетихме родните места на наши стари тракийски фамилии.

Отбелязахме и Деня на християнското семейство с кулинарна изложба и концерт.

Реализирахме и Детско коледно утро за децата на членовете на читалището с кратка музикална програма подготвена от малките ни талантливи самодейци и Дядо Коледа.

С Коледно тържество за възрастните членове на читалището и отбелязване рожденния ден на Капитан Петко войвода изпратихме 2023 година

Фолклорните ни формации участваха в концертни прояви и фестивали както следва:

- Концерт по повод Деня на Тракия

- Редовно участие на нашите самодейци в концертите на откритата сцена „Раковина” в Морската градина, организирани от Община Варна.

-Регионален събор по повод 120 години от Илинденско-преображенското въстание в.р-н Аспарухово

- Регионален събор по повод 120 години от Илинденско-преображенското въстание на Аксаковската чешма организиран от нашето читалище и от Община Аксаково

-„Тополи пее и се смее“

-Възпоменателен концерт по повод 120 години от разорението на тракийските българи и други.

През 2023 година получихме финансиране от Фонд Култура-Община Варна по два проекта-Творческа работилница и Младите запяват песните на Германов.

Дейността ни и през 2023 г. се осъществяваше чрез финансираните проекти от Фонд Култура,членски внос и доброволни вноски от членовете на читалището

През месец септември успяхме с много усилия да вземем под наем сграда около 160 квадрата от Областна управа,което много спомага за развитието на самодейността и реализирането на различни дейности.

За отчетния период Настоятелство бе в състав от пет човека: председател Звездемира Христова, секретар Калина Германова и членове Ефтим Вълчев, Мария Димитрова и Петър Иванов. Редовно са провеждани заседания, на които са обсъждани въпроси свързани с дейността и финансирането на читалището.Силно се надяваме ,че през 2024 година най-накрая ще получим и държавна субсидия.

Председател на Настоятелството:

/Звездемира Христова/